সেমিটিক
ভাষা এবং নৃতত্ত্বে সেমিটিক (ইংরেজি: Semitic) (বাইবেলের "Shem", হিব্রু ভাষায়: שם ‎, অনুবাদ: "name", আরবি: ساميّ) শব্দটি ব্যবহৃত হয় যা সর্বপ্রথম মধ্য প্রাচ্যের ভাষা শ্রেণীকে বোঝাতে ব্যবহার করা হয়েছিলো। এই শ্রেণীর ভাষাগুলোর মধ্যে রয়েছে আক্কাডিয়ান, এরামাইক, হিব্রু, আরবি, গি'জ, মাল্টীয়, কানানাইট/ফোনেসিয়ান, এমোরাইট, এবলাইট, উগারিটিক, সুতিয়ান, চেলডিয়ান, মান্ডাইক, আহলামু, আমহারিক, টিগরি এবং টিগরিনয়া প্রভৃতি ও তাদের সাথে সংশ্লিষ্ট প্রাচীন ও আধুনিক ভাষাগুলো। ভাষা বিষয়ক শিক্ষা সাংস্কৃতিক শিক্ষার সাথে ওতোপ্রোতভবে জড়িত তাই এই শব্দটি সংস্কৃতি ও জাতিগত বৈশিষ্ট্য বুঝাতেও ব্যবহৃত হয়ে থাকে; বিশেষতঃ যাদের মূল জাতিগত বা সাংস্কৃতিক শিকড় একই তাদের নির্দেশ করার ক্ষেত্রে।